প্রসঙ্গত বলি, ১৯৬১ সালে ঢাকায় পাকিসত্মানি মিলিটারির ভ্রূকুটিকে উপেক্ষা করে যে রবীন্দ্রশতবর্ষ পালিত হয়েছিল তা বোধকরি ছিল সামরিক শাসনবিরোধী প্রথম সম্মিলিত নাগরিক প্রতিবাদ। বিচারপতি, বিশ্ববিদ্যালয়ের শিক্ষক, সাংবাদিক, সংগীতশিল্পী, শিক্ষক, সাহিত্যিক, গণতন্ত্রমনা বুদ্ধিজীবীরা একই চেতনায় বলীয়ান হয়ে রবীন্দ্রশতবর্ষ উদ্যাপন করেছিলেন। নাটক মঞ্চায়ন, সংগীতানুষ্ঠানের সঙ্গে মঞ্চস্থ হয়েছিল শ্যামা নৃত্যনাট্য। যে-প্রথার সামনে সকল মুক্তবুদ্ধি বিপর্যস্ত হচ্ছিল, সেদেশে সংগীত ও নৃত্যনাট্যের মঞ্চায়নের মধ্য দিয়ে রবীন্দ্রনাথকে বরণ তাৎপর্যপূর্ণ সাংস্কৃতিক ঘটনা বলেই বিবেচিত হয়েছিল।